RBI
గృహరుణాలపై తగ్గనున్న వడ్డీరేట్టు వడ్డీరేట్లు
ముంబయి, జూన్‌ 9: రిజర్వుబ్యాంకు తన ద్రవ్యవిధాన పరపతి సమీక్షలో అనుసరించి విధానం వల్ల గృహరుణాలపై వడ్డీరేట్లు తగ్గుతాయని రేటింగ్‌సంస్థలు అంచనాలు వేస్తున్నాయి. ఆర్‌బిఐ తనద్రవ్యోల్బణ అంచనాలను మొదటి ఆరునెలల్లో 2.0 నుంచి 3.5శాతంగా నిర్ణయించింది. అంతకుముందు 4.5శాతం మాత్ర మే ఉన్న సంగతి తెలిసిందే. అందువల్లనే ఆర్‌బిఐ రెపోరేట్లను స్థిరంగా ఉంచిందన్న వాదన వెలువడుతున్న సంగతి తెలిసిందే. మార్చి 2018 నాటికి ద్రవ్యోల్బణం తన అంచనాలను గణనీ యంగా తగ్గించింది. 2.0నుంచి 3.5శాతంగా నిర్ణయించింది. రెండో ఆర్ధభాగంలో 3.5 నుంచి 4.5శాతంగా నిర్ణయించింది. గతంలో ఐదుశాతంగా నిర్ణయించిన సంగతి తెలిసిందే. అలాగే స్థూల విలువలజోడింపు కూడా 7.3శాతంగా ఉంది. అంతకు ముందు 7.4శాతంగా నిర్ణయించింది. వీటిని బట్టే అంతర్జాతీయ రేటింగ్‌సంస్థలు నోమురా, ఫిట్జ్‌ వంటివి వడ్డీరేట్లు గృహరుణాలపై మరింత తగ్గుతాయని అంచనాలువేస్తున్నాయి.
తక్కువద్రవ్యోల్బణ కాలంలో కూడా ఆర్‌బిఐ సహేతుకంగా వ్యవహరించిందని, దీర్ఘ కాలికంగాచూస్తే ద్రవ్యోల్బణం పెద్దనోట్లరద్దు ముందుస్థాయికి చేరు తుందని, గృహవాసుల వినిమయ శక్తి కూడా ఎక్కువగా పెరుగు తుందని అంచనావేసారు. సమీపకాలంలో ద్రవ్యోల్బణం స్వల్పం గా పెరుగుతుందని, రెండో అర్ధభాగంలో మాత్రమే కొంత రికవరీ అవుతుందన్నారు. రిటైల్‌ద్రవ్యోల్బణం 3.6శాతం నుంచి ఐదు శాతం వరకూ ఉంటుందని, గతంలో 5.4శాతం కంటే తగ్గుతుం దన్న అంచనాలువేసిందని నోమురా అంచనావేసింది. వీటన్నింటి దృష్టాయ వచ్చే ఆగస్టు సమావేశంలో 40శాతం వడ్డీరేట్ల తగ్గింపు నకు అవకాశాలున్నాయని బ్యాంక్‌ ఆఫ్‌ అమెరికా మెరిల్‌ లించ్‌ అంచనావేసింది. వచ్చేఆగస్టులో కనుకవడ్డీరేట్లను తగ్గిస్తే అక్టోబరు నుంచిప్రారంభం అయ్యే పారిశ్రామిక సీజన్‌కు కలిసొస్తుందని అంచనా వేసింది.
వాస్తవ వడ్డీరేట్లు ఇప్పటికీ 20 ఏళ్ల గరిష్టంగా నడుస్తున్నట్లు అంచనావేసింది. ఆర్థిక మాంద్యం వెంటాడిన రోజు లు గుర్తుకుతెస్తున్నట్లు ఉందన్నారు. ఫ్రాంక్లిన్‌ టెంపుల్‌టన్‌ ఇన్వెస్ట్‌ మెంట్స్‌ అంచనాను చూస్తే నాలుగుశాతం కంటే దిగువకు ద్రవ్యో ల్బణం అంచనాలే ఇందుకుకీలకం అయినట్లు చెపుతోంది. ఉత్పత్తి వ్యయం, ముడివనరుల ఖర్చులు, వేతనాలు వంటివి కొంత ద్రవ్యోల్బణానికి కారణం అవుతాయి. అయితే రానున్న కాలంలో ద్రవ్యోల్బణం కొంత తగ్గే అవకాశం ఉంటుందని అంచనావేసింది. కొన్ని కేటగిరీలకు కొంత సమస్యలు తగ్గించిందని ఎడెఇల్విసిస్‌ రీసెర్చి అంచనావేసింది. ప్రామాణిక స్థిరాస్తి కేటాయింపులు అన్ని గృహరుణాలపై తగ్గించింది. వెంటనే మంజూరయిన గృహరుణా లకు వర్తిస్తుందని అంచనావేసింది. ఇదే నిబంధనలను జాతీయ గృహబ్యాంకు కూడా అమలుచేస్తుంది. హౌసింగ్‌ ఫైనా న్సింగ్‌ కంపెనీలు సైతం ఇదేవిధానం అనుసరి స్తాయని అంచనా. డిహెచ్‌ఎఫ్‌ఎల్‌, రెప్కోహోమ్‌ఫైనాన్స్‌, హెచ్‌డి ఎఫ్‌సి వంటికంపెనీలు తక్కువ వడ్డీలకు గృహరుణాలం దించే అవకాశం ఉంటుందని అంచనావేసింది. జెఫరీస్‌ సంస్థ అంచనాలు చూస్తే గృహరుణాలు చవక వడ్డీరేట్లకే లభిస్తాయన్న అంచనాలున్నాయి.
కేర్‌రేటింగ్స్‌ మాత్రం ఆర్‌బిఐ 25బేసిస్‌ పాయింట్లు తగ్గిస్తుందని అంచనా వేసింది. అయితే రెండో అర్ధభాగంలో ఉంటుందని ధీమా గా ఉంది. ఇక డిబిఎస్‌ కేపిటల్‌కూడా ఆగస్టులో వడ్డీరేట్లు తగ్గించేందుకు ఎక్కువ అవకాశాలున్నట్లు అంచనా వేసిం ది. మేనెలలో ద్రవ్యోల్బణం2.5శాతానికి దిగువన నమో దయింది. జూన్‌ద్రవ్యోల్బణం అంచనాలకు మించి తగ్గితే కొంత ఫలితం ఉంటుందని అంచనా. 21జూన్‌ తేదీ నాటికి ఆర్‌బిఐ సమావేశం మినిట్స్‌ విడుదలవుతాయి. వాటి ఆధారంగా వడ్డీరేట్లు మరింత తగ్గే అవకాశం ఉంటుందని అంచనా. బ్యాంకింగ్‌రంగంలో ఉన్న ఒత్తిళ్ల ను పరిష్కరించేందుకే ఆర్‌బిఐ కృషిచేసిందని, ఆగస్టు నెలలో మరికొంత వడ్డీరేట్లకోత ఉంటుందని, అయితేఆర్‌బిఐ అను సరించిన వ్యూహం వల్ల బ్యాంకింగ్‌ రంగంలో తక్కువ వడ్డీ రేట్లకే గృహరుణాలు లభించే అవకాశం ఉంటుందని అంచనా వేసింది.